text: Catàleg de serveis — Escola Tècnica Superior d'Arquitectura del Vallès. ETSAV — UPC. Universitat Politècnica de Catalunya Descripció dels serveis i prestacions que s'ofereixen tant a la comunitat ETSAV com a l'entorn econòmic i social Política de qualitat dels serveis de l'ETSAV L'ETSAV ha adquirir el compromís d'integrar la qualitat en les seves actuacions. Els diferents serveis que s`'ofereixen a la comunitat s'inclouen especialment en aquest compromís i és per això que us animem a ajudar-nos a millorar a través del procés de gestió de les incidències i suggeriments. L'ETSAV té un nombre de processos que han de ser reclamats d'una manera particular. Alguns d'ells requereixen adaptar-se a les normes I les lleis a les quals estan subjectes. En aquest sentit, algunes qüestions relatives a la matrícula, la permanència, l'avaluació i d'altres s'han de portar a terme a través dels canals reglamentaris i d'una manera estandarditzada. Per fer-ho, disposeu de la e-secretaria: https://esecretaria.upc.edu/. Per a la resta de les incidències, des de cada servei que s'indica al marge, teniu a la vostra disposició el formulari corresponent.


source: CulturaX

text: PROISOTEC aconsegueix la certificació professional de Auditor Energètic – CEA – Proisotec Durant la jornada Anual del AEESpain Chapter, Marc Masó, Gestor Energètic a Proisotec Energia, va rebre la certificació professional Certified Energy Auditor de la Association of Energy Engineers. La certificació l'acredit com a Auditor Energètic desprès d'havier superat el curs de formació i l'examen. Aquesta certificació complementa les altres que ja han obtingut diferents técnics de Proisotec com el CEM, CMVP, CBCP, PCF, ISO 50.001 Lead Auditor o LEED AP per poder oferir la major qualitat als nostre clients. A més el dia anterior a la jornada anual, també va ser nomenat com a professor de la certificació Performance Contracting and Funding Professional per el Ph.D. Eric Woodroof.


text: El feixisme, la xenofòbia i especialment la islamofòbia, creixen arreu d'Europa. En aquestes condicions, ni tan sols la persona més optimista podia esperar que la campanya de les municipals estigués lliure de racisme. Però la realitat ha superat les prediccions més pessimistes. ... Alfred Bosch: 'És molt important d'on venim, però és més important saber on volem anar' El candidat d'Esquerra Republicana-Moviment d'Esquerres, Alfred Bosch, ha exposat avui el seu projecte sobre polítiques de ciutadania. En un acte a la plaça dels Àngels presentat pel candidat al Consell de Districte de Ciutat Vella, Jordi Bordas, hi han intervingut el president de l'associació Súmate, Eduardo Reyes i la presidenta de l'associació Sí amb Nosaltres, Ana Surra. ... ERC aconsegueix més fons per promoure l'autonomia dels joves extutelats El ple del Parlament ha aprovat aquest dijous una moció d'Esquerra Republicana que insta el Govern a fer un pas endavant en la promoció de l'autonomia i la igualtat d'oportunitats dels joves extutelats, un dels col·lectius que pateix major exclusió social i econòmica a la Unió Europea. ... Esquerra Republicana participa a la protesta de Stop Mare Mortum pels immigrants morts al Mediterrani Unes 300 persones s'han concentrat davant l'oficina de la Comissió Europea a Barcelona per denunciar les milers de morts d'immigrants que s'han produït al Mediterrani a causa dels naufragis. Durant la concentració s'ha llegit un manifest en el qual critiquen la gestió de la Unió Europea perquè 'continua veient la immigració com una vulneració de les fronteres europees, i no com una crisi humanitària, posant els interessos econòmics per davant de la vida i de la dignitat humanes'. ... La necessitat d'una política en relació a l'islam Pocs dies després dels atemptats de París, Olivier Roy, un dels més rellevants experts sobre l'islam a Europa, afirmà que la comunitat musulmana com a tal no existeix. No només a França, sinó en la resta d'Europa occidental. ... Ni la integritat ni la integració són criteris per a una residència digne Aquest article es dirigeix a aquestes persones que justifiquen la xenofòbia i el racisme a base d'estereotips i clixés i inspirant-se de la seva ignorància. L'argument que s'utilitza el més sovint és :"els moros mai s'integren" i que passa amb els que "s'integren" ? Us explico el meu cas personal per entendre a quin punt estic "integrada" en aquest país sense que això em garantís una residència digne, sinó un malson sense final. ...


text: ?Walk and Wine' amb Mas Vicenç, salut i enoturisme entre vinyes La nova proposta combina esport, gastronomia i enoturisme a l'entorn de la finca del celler a Cabra del Camp El Nordic Walking o marxa nòrdica revoluciona el concepte que uneix l'esport amb la salut. Foto: VADEVI.cat El diumenge 28 d'octubre tindrà lloc la primera sortida que acabarà amb un maridatge entre els vins dels cellers i les tapes de Ca l'Àngel de Valls. El celler Mas Vicenç -un dels cellers més actius de la DO Tarragona- conjuntament amb l'empresa Ben d'hora i el cuiner vallenc Àngel Solé, presenten una innovadora activitat on tot participant podrà gaudir d'una ruta de Nordic Walking per les vinyes d'aquest celler situat a la localitat de Cambra del Camp, al nord de l'Alt Camp, tot acabant amb una degustació dels vins i un maridatge de les tapes més representatives de l'establiment Ca l'Àngel de Valls. El Nordic Walking o marxa nòrdica és una activitat física que revoluciona el concepte que uneix l'esport amb la salut. Consisteix en caminar amb uns bastons específics que et permeten treballar el 90% de la musculatura del cos d'una forma fàcil, agradable i interactiva. El preu de l'activitat és de 15 euros per persona i les inscripcions s'han de realitzar a la web www.walkandwine.bendhora.com , on hi podreu trobar la resta d'informació referent a l'activitat. La primera de les sortides previstes tindrà lloc el proper diumenge 28 d'octubre.


text: 1.1.6.1.1.1.2. Els inserts de declaracions Tant en les entrevistes o rodes de premsa que haguem gravat com en el material que ens arriba de les agències de notícies seleccionem els inserts de declaracions que inclourem en un vídeo pel seu contingut i valor informatiu. Evitem els inserts que només contenen obvietats i els que recullen rumors o especulacions. Si hem obtingut un material rellevant des del punt de vista informatiu o documental, o considerem que tenim un insert de declaracions o tall de veu que aporta dades noves a la notícia i valorem que s'ha de destacar, analitzem amb els equips d'edició el tractament que li atorguem, dins o fora de la peça a la qual està vinculat. El text introductori d'un insert de declaracions no ha de repetir el que ja diu el tall de veu. TEXT: Segons els oncòlegs, quan un nen té un càncer és tota la família la que emmalalteix. INSERT: Quan un nen té una malaltia d'aquestes característiques, no només és el nen que té la malaltia, sinó que emmalalteix també tota la família. Que la criatura tingui un suport constant és força important. TEXT: Segons els oncòlegs, en el tractament del càncer infantil també s'ha de tenir en compte l'impacte en l'entorn familiar.


text: Les desigualtats a l'Amèrica llatina i el focus mediàtic a Nicaragua - directa.cat Malgrat que el govern de Daniel Ortega dista molt d'aquella Revolució Sandinista que va enamorar mig món, hem de preguntar-nos per què les darreres protestes al país centreamericà tenen un sobredimensionat ressò mediàtic Robert Morral Segarra, membre d'ÍTACA Il·lustració de Pep Ménsula Un any després de l'assassinat de Santiago Maldonado (1 d'agost de 2017), l'Argentina i Xile continuen en peu de guerra contra el poble maputxe, un poble rebel que lluita pels seus drets històrics com a comunitat ancestral d'Abya Ayala –terme que fa referència al conjunt del continent americà. A través de la violència militar-paramilitar són víctimes de nombrosos assassinats selectius alhora que, per culpa de l'espoli de multinacionals saquejadores com Benetton, es veuen obligades al desplaçament forçat. Però les maputxes lluiten, i compten amb desenes d'activistes que, sigui amb aturades o llargues vagues de fam, practiquen una veritable resistència davant la forta repressió que viuen. "Ens estan matant!", criden els líders i lideresses socials de Colòmbia. I és que d'ençà que el govern colombià i les FARC-EP van signar els acords de pau de l'Havana, hi ha hagut més de 400 assassinats, tal com ha documentat el programa no governamental Somos Defensores. Només aquest juliol se n'han registrat 30, un per dia, entre destacades membres de les Juntes d'Acció Comunal, oposició política, excombatents de les FARC, defensores de drets humans, educadores, camperoles, indígenes o activistes LGTBI. Tots i totes assassinades per grups paramilitars d'extrema dreta a les ordres de terratinents lligats al narcotràfic o multinacionals afamades de subsòl ric en recursos que aniquilen qualsevol dissidència organitzada que pugui fer nosa a la implementació dels seus megaprojectes. Al Brasil, ni tan sols a una esquerra socioliberal o socialdemòcrata se li ha permès fer política, i tant Dilma Rousseff com Luiz Inácio Lula da Silva han patit un cop d'estat en tota regla davant la complicitat i el silenci de la comunitat internacional. Al país de les companyes del Moviment dels Sense Terra, el nombre d'assassinats no té aturador i es dispara any rere any. El Brasil ha acumulat en els darrers quinze anys més morts que les guerres de Síria i l'Iraq juntes (més de 800.000), i té el trist honor de ser el país amb més assassinats del planeta. Però al Brasil, com a la resta de països de la zona, la violència té en comú que respon a les mateixes directrius racistes i classistes, i es troba dirigida contra els barris populars i perifèrics com a eina de control social: allà, si ets negre i jove, tens tres vegades més possibilitats de rebre una bala entre cella i cella. Mentrestant, al Paraguai, la violència contra el moviment popular i camperol ha crescut exponencialment després del cop d'estat contra Fernando Lugo el 2012, fins a l'extrem que en algunes demarcacions del país els tocs de queda i la violència militar contra les camperoles s'han generalitzat. Podríem seguir per Haití, on amb el silenci còmplice d'ONG, organismes multilaterals i la comunitat internacional, es viu una situació insostenible. El que fou el primer país d'Amèrica i el món a abolir l'esclavitud a través d'una revolta d'esclaus, ha quedat maleït per sempre, i la metròpoli encara no li perdona tant d'atreviment. També Centreamèrica pateix narcotràfic, rutes de droga i immigració il·legal cap als Estats Units, màfies, corrupció, feminicidis o multinacionals amb exèrcits privats que implementen megaprojectes; mostres d'una violència estructural sense aturador. Segons els informes d'Iniciativa Mesoamericana de Dones Defensores dels Drets Humans, el pitjor país en violació de drets humans d'aquesta regió és Hondures, víctima d'un cop d'estat el 2009 contra el legítim govern de Manuel Zelaya i on es va produir una tupinada electoral contra l'esquerra política en els comicis del passat novembre. Des de llavors, les protestes s'han estès al conjunt del país i desenes de membres de l'oposició social i política han estat assassinats en un context creixent de terrorisme d'estat. I és que Hondures és, en percentatge, el país del món on els feminicidis s'enduen més dones i on també més defensores del medi ambient són eliminades. Només cal recordar el cas de Berta Cáceres: dona, d'esquerres, indígena i ecologista, la figura de la qual ens revela el nivell de violència que practiquen les multinacionals, amb la complicitat dels aparells repressius de l'Estat i la comunitat internacional. Al marge d'Hondures, Mèxic és el país amb més denúncies per violació dels drets humans. I és que el 2017 va ser el més violent de la seva història, amb més de 25.000 persones assassinades, i en l'actualitat les desaparegudes ja s'eleven a 34.000. Una violència que també afecta els i les periodistes que denuncien les complicitats del poder amb la corrupció imperant i les fortes violacions registrades arreu del país. En l'actualitat és país el més perillós d'Amèrica Llatina on exercir la professió. Després de Mèxic vindria Guatemala, que segons l'esmentat informe i Amnistia Internacional és el tercer país de la zona en índexs de violència i vulneracions de drets. Segons Amnistia Internacional, Nicaragua estaria per sota de Mèxic, Hondures i Guatemala en índexs de violència i vulneració de drets En canvi, Nicaragua, en comparació amb aquests països, queda relegada a unes mínimes taxes de violència, malgrat que alguns informes adverteixen de la repressió específica sobre camperols, comunitats indígenes i entitats ecologistes que lluiten contra la implementació del canal interoceànic de capital xinès. També Nicaragua és denunciada per violència masclista i LGTBI-fòbia, si bé el nombre de casos són inferiors a la resta de països anteriorment citats. Això no evita que, tot i els passos assolits en la defensa dels drets de la població transsexual –com prohibir penalment i laboralment la discriminació i establir una procuradora especial dins de la Procuradoria de Drets Humans–, la situació encara sigui insuficient. Sandino al retrovisor En una anàlisi comparativa, observem que la violència masclista, el patriarcat i la LGTBI-fòbia que afecta la regió, a Nicaragua, malgrat que denunciable i amb casos greus, presenta uns balanços menors. I també pel que fa als paràmetres de democràcia i pobresa, diferents informes ens recorden que, al país de Sandino, les eleccions de novembre de 2016 van ser reconegudes com a legítimes per la mateixa Organització d'Estats Americans (gens sospitosa de combregar amb els països de l'ALBA), així com per diferents observadors internacionals, com ara Álvaro Colom, expresident de Costa Rica. Sense oblidar els informes publicats pel Banc Mundial, segons els quals la desigualtat i la pobresa a Nicaragua s'ha reduït 13 punts –passant del 42,6% al 29,5%– durant el període comprès entre 2009 i 2014. Per tant, si ens fixem en les darreres protestes a Nicaragua, hem de preguntar-nos: per què tenen aquest increïble ressò mediàtic, si es tracta d'un dels països de la zona amb menys violència estructural i on en menor grau es conculquen els drets humans? O, per què se'n parla tant si, els darrers anys, ha experimentat un creixement econòmic sostingut i una eliminació substancial de la pobresa endèmica? I aquí és on la Líbia de Moammar al-Gaddafi colpeja dia rere dia en els estralls d'una memòria que ens recorda com, tot i tenir un govern i un governant amb formes dictatorials, els índexs de PIB i desenvolupament humà afirmaven que era el país socialment més just del nord d'Àfrica. I com, de sobte, potser per tenir les reserves més grans de petroli d'Àfrica i un gran valor geoestratègic, va patir una suposada revolta espontània que va rebre el suport de les potències occidentals i una posterior intervenció militar de l'OTAN, que va provocar la caiguda del govern molest d'al-Gaddafi –sovint contrari a les polítiques exteriors d'Occident– i va deixar Líbia infinitament pitjor de com estava en nom dels drets humans i la democràcia. És cert que, a Nicaragua, les formes de Daniel Ortega i Rosario Murillo no donen gaire confiança: estem parlant d'un govern socioliberal –en el millor dels casos socialdemòcrata–, amb polítiques patriarcals que cal denunciar amb contundència (com la negació de l'avortament en casos de violació o perill per la mare), dèspota en alguns aspectes i amb polítiques que han afavorit el clientelisme i, de retruc, certa corrupció. Ara bé, si parlem de construcció de sobiranies –i sobretot si parlem de terrorisme d'estat, feminicidis, violència estructural o assassinats selectius–, per coherència primer hem de referir-nos abans a una llarga llista de països i governs a la terra ancestral d'Abya Ayala. D'altra manera, podem caure en una certa hipocresia i, en nom dels drets humans i la democràcia, fer el joc a interessos partidistes.


text: Comença la preinscripció a les Escoles Bressol Municipals de Lleida - Teleponent Inici Educació Comença la preinscripció a les Escoles Bressol Municipals de Lleida Comença la preinscripció a les Escoles Bressol Municipals de Lleida Tota la informació per saber quins criteris atorguen punts per poder accedir a una de les 667 places ofertades Imatge d'una de les escoles bressol de Lleida Ha començat el període d'inscripció a les 19 Escoles Bressol públiques de Lleida, que romandrà obert del 29 d'abril al 16 de maig. Enguany, hi ha 667 vacants, 10 més que l'any passat. La major part d'aquestes, correspon a les places que queden lliures a causa de la incorporació dels infants al cicle educatiu següent, P-3. El total de places d'escoles bressol públiques a la ciutat és de 1.036. La xarxa d'Escoles Bressol Municipals de Lleida, titularitat de la Paeria, l'integren els 18 centres següents: Albarés, Balàfia, Bordeta, Cappont, Centre Històric, Gargot, Grimm, La Mitjana, Llívia, Magraners, Parc de Gardeny, Pardinyes, Raimat, Rellotge, Ronda-La Mercè, Secà, Sucs i Vailet. A aquests, cal afegir l'escola de La Faldeta, que pertany a la Generalitat. La tinent d'alcalde Montse Parra ha presidit la roda de premsa del procés de preinscripció per al curs 2019-20. La publicació de la relació de preinscripcions baremades (amb número de desempat) es realitzarà el 23 de maig. El dia 24 de maig (a les 12 h, a la Sala Jaume Magre) tindrà lloc el sorteig per determinar els casos de desempat. Sobre les relacions de preinscripcions baremades, es podran presentar reclamacions els dies 28, 29 i 30 de maig. La llista definitiva de l'alumnat admès es publicarà el 6 de juny i el període de matrícula d'alumnes de nova incorporació serà del 6 al 21 de juny. La sol·licitud de la preinscripció es pot recollir i també presentar a través d'Internet, a les Escoles Bressol Municipals, a la Llar d'Infants La Faldeta i a la Regidoria d'Educació de l'Ajuntament de Lleida. Criteris que atorguen punts És necessari justificar els criteris generals o complementaris que atorguen punts per accedir a cada escola bressol: – L'existència de germans o germanes escolaritzats al centre educatiu o de pares o tutors legals que hi treballen. – La proximitat del domicili de l'infant – La renda anual de la unitat familiar – Discapacitat de l'infant, pare, mare, tutor, tutora, germans o germanes – Condició legal de família nombrosa, monoparental o d'acollida – Situació laboral preinscricció Article següentTramitades a Lleida 562 prestacions de maternitat i 78 de paternitat en el primer trimestre de 2019


text: Instal·lació de dos nous radars per tram a la CG2 - El Periòdic d'Andorra Instal·lació de dos nous radars per tram a la CG2 Un cinemòmetre estarà a Encamp i l'altre a Sant Julià Publicat el Dijous, 13 d'octubre de 2016 | 02:15 h Túnel dels Dos Valires | Tony Lara Els dos cinemòmetres de velocitat mitjana, la licitació dels quals es fa mitjançant concurs nacional, se situaran entre el túnel de Ràdio Andorra i la Boca est del túnel de les Dos Valires, i a la desviació de Sant Julià de Lòria de la rotonda d'Aixovall fins el pòrtic existent entre la boca sud del túnel i la plaça Laurèdia. Aquesta novedosa mesura respon a les recomanacions de la Taula Nacional de Mobilitat, seguint les indicacions derivades d'un estudi sobre el risc pel pas de matèries perilloses pel túnel de Sant Julià de Lòria. Al seu torn, tant l'Organització per a la Cooperació i Desenvolupament Econòmics com l'Associació Mundial de la Carretera també van suggerir la instal·lació de mesures de seguretat addicionals sempre que sigui possible donat el risc que comporta el transport d'aquest tipus de matèries en aquestes zones.


text: Galeria: Revetlles i terrasses d'estiu Envia'ns les teues fotos de revetlles, festes i sopars a la fresca! Envia'ns fotos de revetlles, festes o sopars a la fresca a cercle@segre.com o puja-les directament a la web tot adjuntant-hi les teves dades personals: nom i cognoms, adreça, telèfon i una breu descripció de la imatge. NOTA: cada participant pot enviar fins a 3 imatges. Tens temps fins al 30 de juliol. El nom del guanyador/a es publicarà el dimarts 3 d'agost a la web, i al Twitter i Facebook de Cercle. El premi consisteix en una estada d'una nit per al guanyador i acompanyant (fins a 4 persones) a L'Era del Marxant de la Pobleta de Bellveí. Inclou l'allotjament i mitja pensió a l'apartament. A gaudir durant el 2021.


text: Zoom: Epicentre del Frisbee - Diari de Sabadell Zoom: Epicentre del Frisbee Aquest divendres i dissabte la Pista Municipal d'Atletisme Josep Molins ha acollit l'entrenament de la selecció espanyola sub-20 d'Ultimate Frisbee. Es tracta de la selecció oficial d'aquest esport que s'està preparant pel campionat europeu d'aquest mes d'agost. Pràcticament la meitat de l'equip està format per jugadors sabadellencs, vinculats al club Esperit. "Ens vam sentir com a casa", explica l'entrenador José Luis Martín.


text: La Dreta de l'Eixample es reivindica aprofitant la festa major | betevé Web Redacció btvnotícies dijous 25 de maig, 2017 , 12.43 L'AV de la Dreta de l'Eixample vol que l'Ajuntament estudïi la possibilitat d'adquirir l'edifici del Taller Masriera per convertir-lo en un equipament municipal Els veïns publiquen La crida de l'Eixample, un document amb què denuncien que el barri perd cada cop més població, mentre que guanya espai d'oficines i sobretot d'allotjament turístic. Un 40 % de la superfície construïda no és d'habitatge. Dues de les reivindicacions que faran els veïns aprofitant la festa major del barri és la de demanar que es convoqui quan més aviat millor la comissió per convertir el carrer de Girona en un eix per a vianants i també volen posar sobre la taula la possibilitat de convertir l'edifici Taller Masriera en un equipament municipal. En una entrevista a 'El matí de Barcelona', de betevé 91.0 fm, Jaume Artigues, president de l'Associació de Veïns i Veïnes de la Dreta de l'Eixample, alerta que s'està repetint la situació dels anys 80, en què el barri va perdre prop de 30.000 habitants dels 70.000 que tenia. "Aquest procés es torna a produir, no només pels hotels, que ja han anat substituint edificis d'oficines, sinó que grans companyies venen aquí a comprar blocs sencers per fer-hi habitatges de luxe. Això fa que la gent del barri n'hagi d'acabar marxant", afirma Artigues, que afegeix que els lloguers s'han encarit gairebé un 15 %. Els veïns també denuncien una deficiència endèmica d'equipaments públics: "Som un barri amb 43.000 habitants i un únic institut. L'oferta d'ensenyament públic és bastant precària. No tenim cap casal de barri. Tenim la Casa Elizalde, que és molt important, però juga un paper per a tot Barcelona. I el mateix passa amb casals per a gent gran, escoles bressol i de primària. I d'equipaments esportius, simplement no en tenim cap", lamenta el president de l'associació. Més espai per als vianants i nous edificis d'ús veïnal, les reivindicacions Per això, segons la vicepresidenta de l'entitat, Dolors Ylla-Català, es vol posar sobre la taula la necessitat de tenir nous equipaments pel barri, com podria ser, assegura, el Taller Masriera, situat al carerr de Bailén. Ylla afirma que l'immoble es troba tancat i desaprofitat des de fa 25 anys i creuen que és un bon edifici perquè pugui acollir centres de joves i convertir-se en un ateneu. Tampoc obliden una reivindicació que ja fa dos anys que fan, la de transformar el carrer de Girona en un eix per a vianants. De fet, segons l'AV de la Dreta de l'Eixample, l'Ajuntament ja ho ha inclòs en el pla de districte i només falta convocar la comissió per a debatre-ho.


text: Mercado musica viva Vic - hostalmontserrat.com Tres generacions dedicades a la hosteleria Tracte familiar i ambient relaxant Habitacions confortables, ben equipades, modernes i còmodes Un bon lloc per descansar Gran varietat de primers i segons plats HOSTALMONTSERRAT La nostra carta - Entrants La nostra carta - Carn i Peix Menú Gramona Fires i festes de localitats proximes Mercado musica viva Vic El Mercat de Música Viva de Vic, també conegut per les seves sigles MMVV, que se celebra a Vic és un dels esdeveniments musicals més prestigiosos de Catalunya. Se celebra anualment des de 1989, durant el mes de setembre, i té una durada de cinc dies. És un format d'esdeveniment, tipus fira, únic a Espanya, en el marc del qual s'organitzen concerts, congressos i exposicions, en què es reuneixen professionals de tots els vessants de la indústria i l'espectacle musical. En cada edició es programen prop de 100 actuacions en directe, repartides en 14 escenaris ubicats per tota la ciutat, dels més variats gèneres musicals: jazz, música ètnica, tradicional, folk, rock, pop, clàssica, flamenc ... Les exposicions i congressos es desenvolupen en un saló comercial de 1.600 metres quadrats que reuneix professionals de tot el sector musical (discogràfiques, empreses de management, institucions públiques i privades, associacions, festivals ...) de tot Europa. Font: http://www.mmvv.cat/es/ Menú especial d'arròs amb Gramona Vine a gaudir del nostre menú d'Arròs amb gramona. HOSTALMONTSERRAT.COM C/ Antoni Figueres - 78 Tona BARCELONA - T. 93 887 18 87 - F. 93 812 54 54 Avís legal hostalmontserrat.com


text: Conservació-restauració de materi... Conservació-restauració de materials i elements arqueològics a la seu de Girona del Museu d'Arqeuologia de Catalunya i al Centre d'Arqueologia Subaquàtica de Catalunya. ACPC-2020-13 L'objecte d'aquest contracte és el suport en l'execució dels programes de conservació i restauració de béns mobles d'origen arqueològic, especialment de materials de naturalesa metàl·lica fèrrica i de materials arqueològics de procedència subaquàtica, vinculats als programes de recerca i de conservació dels béns arqueològics dipositats a les sales de reserva del Centre de Pedret. 22.153,16 € sense IVA 26.805,32 € IVA inclòs (21,00%) 25/03/20 23:59 h L'àmbit de prestació del servei és en el dipòsit nacional del Centre de Pedret, en els jaciments, que es detallen en els plecs tècnics i, en el lloc o llocs que el propi desenvolupament del contracte exigeixi en totes les seves fases per a la seva completa prestació. 110.765,80 € sense IVA Una vegada finalitzada la durada inicial del contracte, aquest es podrà prorrogar anualment fins a un màxim de 4 anys més, finalitzant la vigència del contracte com a molt tard, pròrrogues incloses, el 31 de desembre 2024. 10/03/20 16:15 h Publicació acreditada pel Consorci Administració Oberta de Catalunya Ponderació: 30.00 - Criteri: Criteris d'adjudicació la valoració dels quals requereix un judici de valor Ponderació: 70.00 - Criteri: Criteris d'adjudicació la valoració dels quals es produeix de forma automàtica


text: Contes de la mare | Consell Comarcal de l'Alt Urgell Inici » El Territori » Efemèride - Bé cultural interès local - Llibre - Document » Llibres » Contes de la mare La Seu d'Urgell, 2013 Com és prou conegut, les històries dels temps antics han anat passat, per transmissió oral, de generació en generació. Al Pirineu, des de fa una trentena d'anys, aquells contes, llegendes i rondalles han passat al paper imprès. Escriptors com ara Pep Coll, Joan Obiols, Josep Espunyes, Rosalia Pantebre, Sergi Mas i uns quants més les han recollides, tractades, reescrites i publicades, de tal manera que han quedat preservades per sempre i s'ha evitat que caiguessin en l'oblit a causa del trencament de la tradició de la transmissió oral. Ara celebrem un pas més en el camí de la dignificació de la memòria popular dels nostres pobles. Pepita Clop Segú acaba de publicar Contes de la mare, un recull de dotze rondalles de la vall de Castellbò que ha editat Salòria amb il•lustracions de Ramon Berga. Amb aquest llibre, Pepita Clop fa un homenatge explícit a la seva mare, que li havia explicat aquestes històries quan ella encara era una nena. Són d'aquelles narracions orals que queden fixades en el calaix dels records personals i que mai no s'esborren, per més anys que passin. És per això que la Pepita es va posar a escriure allò que fins aleshores només existia en la seva memòria. Defineix la seva mare com "una gran narradora que, quan parlava, era com si s'obrís una porta a un temps màgic i llunyà". L'autora confessa que les paraules del llibre "no són les meves paraules —diu—, són les seves, que mentre les escrivia semblava que la tenia al meu costat i me les anava dictant". Fidel a aquesta afirmació que Pepita Clop fa en el text de presentació de l'obra, les dotze històries han estat escrites amb un estil planer i, alhora, carregat de força narrativa, que fan que el lector les senti molt properes i que els diversos personatges se'ns apareguin com a part d'un paisatge conegut. Esment a part mereix el treball de Ramon Berga com a il•lustrador. Es nota que en aquest llibre hi ha abocat, a més de la seva inqüestionable professionalitat, unes altres dosis d'empatia amb el contingut de l'obra. Si a l'Alt Urgell és ben conegut —i reconegut— com a dissenyador gràfic, ara el descobrim com un dibuixant excepcional. La varietat d'expressions que ha donat als diversos personatges és una meravella de la creativitat artística. La qualitat de l'edició referma Edicions Salòria com una editorial que entén cada llibre que publica com una petita obra d'artesania. Són obres fetes des del Pirineu i per als pirinencs i, alhora, tenen la universalitat de les grans obres.


text: Set casos, onze capítols - Crims - Catalunya Ràdio "Crims" té onze capítols que tracten set casos recents que han tingut un important ressò mediàtic. Són casos que formen part de l'imaginari de l'espectador i que estan plens de girs dramàtics que enriqueixen el relat. Brito i Picatoste (capítols 1 i 2) El capítol 1 comença a Lleida, el diumenge 14 d'octubre del 2001. Una parella de Mossos d'Esquadra són a l'Hospital Arnau de Vilanova custodiant un intern del Centre Penitenciari Ponent. En sortir, un home se'ls acosta, dispara als policies a boca de canó i fuig amb el presoner, a qui acaben d'enguixar el braç. Ningú sospita que l'objectiu d'aquests dos delinqüents va molt més enllà d'aconseguir la llibertat. En el capítol 2, els Mossos i la Guàrdia Civil continuen rere la pista dels dos fugitius. Els mitjans comencen a publicar històries sobre la relació que tenen entre ells i l'ascendència -gairebé de líder espiritual- de Brito sobre Picatoste. Quan semblava que la tensió no podia créixer més, passa allò que tothom temia que passés: els dos delinqüents topen amb una parella a Collserola i es desencadena la tragèdia. El zelador d'Olot (capítol 3) Quan el metge que feia el torn de matinada a les urgències de l'Hospital Sant Jaume d'Olot va veure aquelles taques a la boca d'una dona que acabava de morir es va negar a signar l'acta de defunció. La dona havia ingressat procedent de La Caritat, un dels geriàtrics més buscats de tota la Garrotxa. Aleshores, encara ningú podia sospitar que aquelles petites taques eren només les primeres empremtes d'un llarg camí de mort que conduïa als murs centenaris de La Caritat. L'assassí del Putxet (capítol 4) Josep Tallada, l'"Espereu-me" (capítols 5 i 6) En el segon capítol del cas, Josep Talleda surt en llibertat després de passar 10 anys a la presó. És l'any 2000. Tres anys més tard, el 2 d'abril del 2003, es presenta a la comissaria dels Mossos d'Esquadra de Girona amb el cos ple de cops i ferides, com si algú l'hagués apallissat, i explica que tres homes l'han agredit per robar-li la cartera. L'endemà, hi torna i canvia completament la seva versió: qui el va agredir va ser el xulo d'una prostituta amb qui ell tenia relacions esporàdiques. És realment Josep Talleda, l'"Espereu-me", la víctima d'aquest atac? La investigació dels Mossos comportarà una resolució inesperada del cas. Mataiaies (capítol 7) Machala (capítol 8) La bibliotecària Helena Jubany (capítols 9 i 10) En el capítol, el jutge que instrueix el cas Jubany ordena la detenció de Muntsa Careta. La policia està convençuda que també hi ha prou motius per detenir la seva parella, Santi Laiglesia. És més, afirmen que probablement qui va matar la bibliotecària és ell, no ella. Tot i així, Muntsa Careta ingressa a la presó de Wad-Ras i comença a escriure un diari. Les seves cartes són el reflex d'un estat d'ànim molt fràgil. Passen els dies i ningú no sap del cert qui va matar Helena Jubany ni per què. Per què matem? (capítol 11) Tothom és capaç de matar. Una decisió equivocada és el que separa tothom de fer mal a algú de forma tràgica: un moment de bogeria al volant, un ganivet que llisca, una empenta... De la mà de psiquiatres, investigadors, forenses, policia científica, advocats, jutges i periodistes, el capítol final de la sèrie "Crims" analitza les raons que porten a matar, els mòbils dels crims, els "modus operandi" dels assassins, els escenaris dels crims, les autòpsies, la ment del criminal, la llei, el tractament que en fan els mitjans de comunicació...


text: BeBusiness : Informa't » REEMPRESA, L'ALTERNATIVA A LA CREACIÓ D'EMPRESES És 7 vegades més fàcil reemprendre una empresa que crear-la des de zero. Aprèn com amb Reempresa! En aquesta activitat t'explicarem què has de tenir en compte per comprar una empresa: •El Procés de Reempresa. T'explicarem els diferents passos que seguim per comprar una empresa: Des de la presentació de les parts, l'acord de confidencialitat o la signatura del contracte de compravenda. •El nostre Marketplace. T'explicarem com gestionem els anuncis d'empreses a la venda que publiquem a la pàgina web de Reempresa. A la sessió es poden inscriure també persones interessades que no estiguin donades d'alta a Reempresa.


text: La Seu convoca un cap de setmana d'esport popular - Regió7 La Seu convoca un cap de setmana d'esport popular La capital alt-urgellenca recupera el format habitual de l'Escanyabocs per al cap de setmana del 15 i 16 de maig L'alcalde i regidors de la Seu presentant l'Escanyabocs aj seu La Seu d'Urgell ha presentat una nova edició de la jornada esportiva popular l'Escanyabocs, la qual se celebrarà el cap de setmana del 15 i 16 de maig, recuperant així les dates habituals, a l'entorn del Parc Olímpic del Segre. En aquesta catorzena edició el programa ha previst sis proves al llarg del cap de setmana amb la cursa trail, que oferirà dos recorreguts, el raid aventura, la cursa d'orientació nocturna, la pedalada en BTT, la caminada en marxa nòrdica i l'open d'escalada. La jornada planteja la categoria Escanyabocs de Ferro, una classificació combinada que determina els i les atletes més complets premiant la participació en les quatre proves i atorgant punts en funció de la classificació. Igualment, la jornada de dissabte es farà la Mini Escanyabocs, prova multidisciplinària per la muntanya que inclou escalada, tir amb arc, orientació i cursa a peu, la qual sortirà d'Anserall, i que s'adreça als nens i nenes d'entre 8 i 13 anys En la presentació de l'esdeveniment, l'alcalde de la Seu, Jordi Fàbrega, ha argumentat que «enguany és fa una especial il·lusió presentar aquesta nova edició de l'Escanyabocs, encara que també és un any difícil, es pugui celebrar... l'any passat es va poder celebrar, amb unes condicions complicades, aprofitant però una treva que ens va donar la Covid-19 i que per això va tenir lloc el mes de setembre en lloc del mes de maig, sent l'única prova d'aquestes característiques que es va celebrar al territori l ́any 2020». Les proves es faran sota el protocol sanitari.


text: L'albagesenc va haver de creuar la frontera el 1939, va ser internat a Argelers i a Bram, va participar en la Resistència antinazi i va ser capturat per la Gestapo i enviat a Vernet i Dachau. Per Marc Macià Una visita a les Borges de familiars de Joan Navés, primer alcalde elegit democràticament a la capital comarcal, permet reconstruir la trajectòria de 1939 ençà d'una figura clau en la història local. El Fòrum Verge Extra té com a objectiu realitzar una avaluació del potencial que té el patrimoni local com a element de valor afegit a la comercialització de l'Oli d'Oliva Verge Extra. El reciclatge se situa en el 31,8%, gairebé vint punts per sota de l'objectiu 2020 Només Tarrés i els Torms superen el 50% de recollida selectiva, el llindar que a partir de l'any vinent determinarà les sancions que s'apliquen als diferents municipis. El somni català del Saïd El Saïd Baissa és un empresari originari de Safi, al Marroc, a qui li agradaria establir-se un dia o altre a Catalunya, país del qual s'ha enamorat. El primer pas que ha decidit és aprendre el català, i s'ho ha pres molt seriosament. Cremar per protegir-se del foc, una pràctica encara poc usual El Grup Especial de Prevenció d'Incendis Forestals (GEPIF) ha dut a terme aquest mes de març un parell de cremes controlades al terme de Tarrés per crear perímetres de seguretat en cas d'un hipotètic incendi. Slàvia, un miler de concerts a l'esquena Es compleixen 25 anys de l'obertura d'aquesta cafeteria que des del primer dia va apostar per la música en viu, un format que, tot i l'auge d'artistes, escasseja. Des del seu naixement el 1994, la sala ha programat unes 1.000 actuacions.


text: JA HO DEIA JO (EBOOK) - BiblioEteca JA HO DEIA JO (EBOOK) 9788466412193 El monòleg és lobertura de la partida. Un penalty. Un solo. Tu ets lúnic instrument. Hi ha una partitura, però també apareixen desenes de factors. Tot ha destar en harmonia i, per descomptat, ha de ser divertit. No negaré el plaer que produeix fer un monòleg i que, a més, el públic rigui. Hi ha pocs moments comparables a aquest. Sí, el que estan pensant nés un. En els últims temps, em sento molt segur. Com si ho hagués fet tota la vida. Explicació: estem arribant a la mítica xifra de MIL. Vam fer comptes laltre dia i gairebé em quedo calb de lensurt. Mil! Això ho explica tot: són hores i hores de vol. I de rialles. I de bons textos. I de mirar el dia a dia per sota les faldilles. Mencanta ser còmic i que en vagi quedant un testimoni escrit en forma de llibre. Com aquest.


text: concurs xató | Llepadits Home » concurs xató Etiquetes archius | concurs xató XXI Concurs Nacional de Xató a Vilanova i la Geltrú Publicat a 20/11/2016 | in Noticies Per Llepadits | Enguany és la XXI edició del Concurs Nacional de Xató, es celebra el dia 27 de novembre al Mercat del Centre, a Vilanova i la Geltrú. El xató L'amanida xató és típica d'hivern, feta amb escarola perruqueta, dolça i suau com el clima, anxoves curades, tonyina, bacallà dessalat, olives mortes i arbequines, és una delicia [...]


text: Ja has sortit de la feina, has pensat el menú de la setmana i has fet la compra. De veritat vols posar-te ara a netejar la casa? Respira! Informa't de tots els nostres serveis per a particulars i gaudeix el teu temps lliure. El teu negoci és la segona cosa més important després de casa teva i, per això, és igual d'important la seva neteja com la manera en que es porta a terme. Descobreix els nostres serveis per a empreses i fes que el teu equip i els teus clients se sentin com a casa. La neteja dels espais comuns d'una propietat, amb anita's maid, deixa de ser un problema per convertir-se en una realitat. Un servei que s'adapta a les necessitats de cada comunitat és la millor manera per a aconseguir una convivència perfecta entre veïns. Informa't de les nostres solucions. Tens casa teva una mica oblidada i vols fer net!! Vols posar la cuina en orri i deixar-la com una patena? Acabes de passar el calvari de tenir obres a casa i no vols passar també pel calvari d'haver-la de netejar? Aquí podràs trobar solucions per a aquelles necessitats puntuals, però no menys importants. ¿Per què escollir Anita's Maid? Ens impliquem en cada projecte i en cada neteja com si fos el nostre. Deixar casa teva neta de cap a cap és totalment compatible amb el respecte a la Naturalesa. Així ho creiem i amb això ens comprometem. Anita's Maid sempre va de la mà del nostre medi ambient. El temps és el tresor més valuós que existeix. Pots produir més calers, però no més temps. El temps és el millor regal que pots fer-te a tu mateix@ i estem molt contents de formar-ne part. Tot@s junt@s som Anita's Maid Anita's Maid som un grup de professionals i tu ens completes. Ens agrada que formis part de la nostra família, que esdevinguis un #anitasmaider i que la teva satisfacció sigui la nostra raó d'existir. Ens agrada la solidaritat, encara que preferim dir-li humanitat. Fer-nos un cop de mà, ajudar-nos els uns als altres. La neteja exterior és imprescindible, de la mateixa manera que ho és la interior. El capital humà és una pedra angular d'anita's maid i el seu benestar és la millor garantia que se'ns acudeix per oferir-te un servei de primera qualitat.


text: "El meu fill és a dins" - Diari de Girona "El meu fill és a dins" Els Bombers comparteixen les dramàtiques imatges del rescat d'una dona a Màlaga d'un incendi en el que ha mort el seu fill josé torres 17.04.2017 | 20:56 Poc es pot afegir a les imatges de la intervenció del Reial Cos de Bombers de Màlaga en l'incendi en què ha mort un home i la seva mare ha estat rescatada in extremis per dos agents que han arribat fins a la finestra del vuitè pis a través del vehicle escala. La dona, envoltada per un espès núvol de fum, els espera angoixada, entre gemecs i l'advertiment que s'asfíxia. Els agents, amb la cistella ja recolzada a la façana, intenten tranquil·litzar-la i introduir-la a pols com més aviat millor a la cistella, però la poca mobilitat de la dona els obliga a un d'ells a entrar abans a l'habitatge. Només així ho aconsegueixen entre els laments de l'anciana, que un cop fora de perill posa de nou en alerta els bombers: "El meu fill està dins". Hi ha algú dins! Hi ha gent dins!, li crida l'agent que està amb la dona en la cistella a Rubén, que porta una càmera al casc i s'introdueix en l'habitatge. A partir d'aquí, la foscor. El so de la seva respiració, la ràdio i el megàfon dels seus companys l'acompanyen en un intent desesperat per trobar algú amb vida i en el qual la densitat del fum l'obliga a obrir algunes finestres. També s'escolten els cops sobre la porta i els objectes que van caient pel camí de Rubén, que acaba traient el cap de nou a la finestra per la que va entrar a l'habitatge.


text: CE la Llagosta Archivos | Página 13 de 14 | www.08centvint.cat El CE la Llagosta guanya a domicili contra la UD Lourdes (2-3) José Luis Rodríguez Beltrán 13 maig, 2015 Escoltar El primer equip del Club Esportiu la Llagosta va guanyar dissabte contra la Unión Deportiva Lourdes per 2 a 3. Els llagostencs es van imposar amb un triplet de gols d'Ivan Fer... Llegir més El primer equip de CE la Llagosta guanya clarament el Montornès Nord (3-1) Xavi Herrero 14 abril, 2015 Escoltar El primer equip del Club Esportiu la Llagosta va vèncer diumenge el Montornès Nord per 3 a 1. Els de la nostra localitat pugen un lloc a la classificació i ara són onzens amb 28 pun... Llegir més


text: Dissabte, 11 de juliol de 2020 | Olga | Dia Mundial de la Població cerca subscriu-te Calendari: Festes de Tardor > Festes de Sant Nicolau > Captes i captiris dels Nicolaus Festa de Sant Nicolau Capta i berenar amb el sabre a la mà Cabassers (el Priorat), Dia laborable més proper al 6 de desembre Cabassers, rodejat d'oliveres A punt d'iniciar la capta Els infants passen casa per casa Dos dels menuts Els veïns surten de dins les seves cases per rebre'ls Repartiment de magranes Qui vol una bossa de sugus? Dos dels sabres-espases de fusta Tota la comitiva Els infants de la vila de Cabassers celebren la festa de Sant Nicolau armats amb un sabre de fusta, cistells de vímet i cantant cançons tradicionals pels carrers del poble. Després, amb tot el que arrepleguen de la gent que els obra les portes de casa seva, fan una gran berenada. Sant Nicolau, protector de la infància Sant Nicolau gaudeix de molta popularitat a tot Europa com a protector de la infància. Són diverses les llegendes que el tenen com a protagonista i en d'altres països és un d'aquells personatges mítics que porten regals als més petits. A casa nostra, on la tradició popular atribueix aquesta generosa funció als Reis d'Orient, algunes poblacions mantenen celebracions festives en honor seu. La majoria d'aquestes festes en honor al patró dels infants tenen lloc pels volts del 6 de desembre, a la porta del cicle hivernal i són hereves de diferents costums al voltant de la figura d'en Nicolau. La festa a Cabassers Una d'aquestes celebracions és el de Cabassers, al Priorat, que localment es coneix amb el nom de Festa de Sant Micolau i que es celebra cada any el 6 de desembre o el dia escolar més proper. En aquesta època de l'any, Cabassers presenta un aspecte força buit, perquè molts dels habitants de Cabassers són "a l'oliva", realitzant les tasques de recol·lecció de les olives, que s'han de fer sempre abans que el fred sigui massa intens. Aquell dia els nens i nenes de l'Escola El Castell fan festa i surten a fer una capta pels carrers mig desèrtics del poble. Els nens van armats amb un sabre de fusta i les nenes amb uns cistells de vímet. La comitiva, que va acompanyada pels professors i alguns pares, passen casa en casa recollint els presents que els donen els veïns i veïnes. Quan els infants truquen als timbres de les cases, sempre surt algú encantat de rebre la comitiva dels petits. Davant l'entrada de cada casa, i amb la persona que els rep al seu davant, els infants canten la cançó tradicional de la festivitat, que fa així: Feu-nos bé, senyora, feu-nos bé, si us plau, de portar corona Si no mos en dau de fesols i cansalada... per l'escall avall caigau... la palla a l'era, la clau al pany, panses i figues mos baixaran. Alies folies banyes del mussol, ves-te'n a la coma a pasturar el bou. banyes del cucut, a pasturar el ruc. Amolleu 'vellanes, amolleu confits, naltros que som pobres, valtros que sou rics. Amagueu gallines, dones del carrer, amagueu gallines que la tropa ve. Els infants saben que només rebran recompensa si canten la cançó. En l'actualitat, els infants reben pots de galetes de tots tipus i sabors, brioixos, melindros i altres dolços de pastisseria, tot i que antigament els premis eren en forma de fruita del temps, codonys, magranes, anous, pomes, que encara són presents en algunes cases. Però no tothom els dóna alguna cosa... Quan algú obre la porta però no deixa res als cistells, se li canta "Ranci, ranci..!". La presència del sabre en la festa s'explica, en part, perquè antigament, aquest dia els nens tenien permís per empaitar i bastonejar a les gallines i galls que corrien pel poble, sense que ningú els pogués dir res. El sabre de fusta compta amb un arrelament molt important entre els habitants de Cabassers, de tal manera que la majoria es passen de generació en generació com si d'un preciós tresor es tractés. Els nens aquell dia llueixen els sabres que han heredat dels seus pares o avis i que han guardat gelosament la resta de l'any, esperant que arribi aquest dia. La comitiva recorre quasi tots els carrers principals del poble, en una cercavila que dura unes dues hores. A la tarda, després de la capta, amb tots els regals i llepolies que han recollit, els infants i els mestres celebren una gran berenada i es reparteixen allò que sobra. Segons expliquen els majors, aquesta capta havia disposat de major popularitat anys enrera, quan hi havia molts més nois i noies a l'escola. Expliquen que se sortia en dos grups separats i que es feia gran gatzara. S'explica també que aquesta era la segona capta de l'any, doncs a mitjans de Quaresma se'n feia una altra, anomenada "La Civadera", amb idèntic costum d'anar casa per casa cantant cançons i recollint el que la gent donava. Ressenya històrica de la festa Lo dia 6 de desembre, seguint la costum tradicional, los noys de la escola pública fan festa; y á la hora de aná a classe, s'hi presenten tots mudats y cada un ab lo seu corresponent sabre de fusta que ya's guarde del un añ al altre y moltes vegades hasta de pare á fill. Lo señó mestre los done unes paneres y amb elles recorren los noys la vila per fer una colecta cantant davant les cases acomodades ab tonada tradicional. A la tarde lo señó mestre los reparteix part del que han recullit y cantant van a la hermita de sant Roc a fe una berenada. Es de advertí que si troben una gallina pels carrés ó afores, la empaiten ab lo sabre y si la maten es seva"


text: La Junta de Portaveus del Parlament ha mantingut el Debat de Política General per al 25 i 26 de setembre, tot i que coincideix amb la data del judici del president de la Generalitat, Quim Torra, al Tribunal Superior de Justícia de Catalunya (TSJC) per presumpta desobediència. Desestimada la petició de Torra contra la data del judici Fonts parlamentàries han explicat que el PSC-Units ha demanat modificar la data del ple per evitar una "confrontació" amb el TSJC i aquesta petició ha comptat amb el suport de Cs i PP. No obstant això, el representant del Govern a la Junta ha comunicat que Torra no vol canviar la data del Debat de Política General i els grups independentistes --que tenen majoria- ho han recolzat, de manera que el ple es manté el 25 i 26 de setembre. El Parlament va aprovar al juliol el calendari de sessions que fixava el primer ple després del període estival el 25 i 26 de setembre, que està previst que sigui el Debat de Política General, tot i que encara no està convocat. Des del PSC, Cs i PP consideren que la data d'aquest ple es pot canviar i recorden que ja es van ajornar sessions de la Cambra catalana perquè alguns dirigents independentistes poguessin acudir al judici de l'1-O al Tribunal Suprem. A més, han demanat informació al Govern sobre què pensa fer Torra davant la coincidència del ple amb el seu judici, però el representant de l'Executiu a la Junta no ho ha aclarit més enllà de dir que el president no té intenció de modificar la data del debat, han explicat altres fonts parlamentàries. Per la seva banda, els grups independentistes defensen que la data del ple es va fixar i va publicar abans que la del judici, pel que creuen que és el TSJC qui hauria de rectificar i no al Parlament, mentre que els comuns reclamen a Torra que demani al tribunal un canvi de data del judici perquè "es respecti la sobirania" de la Cambra. RECURS DE TORRA DESESTIMAT El TSJC ha desestimat aquest mateix dimarts el recurs de reposició de Torra contra l'assenyalament del seu judici i ha confirmat la diligència en què es fixava la seva opinió per al 25 i 26 de setembre. L'Oficina del president va considerar que l'assenyalament era "precipitat" ja que es va acordar la data del judici oral (31 de juliol de al 2019) amb data prèvia a l'acte d'admissió i denegació de proves (2 de setembre), el que segons ells contravenia l'article 785.2 de la Llei d'enjudiciament criminal (LECrim) i ha assenyalat que coincidia amb el Debat de Política General al Parlament.


text: Michelangelo Pistoletto. A través del mirall | albert mercadé Michelangelo Pistoletto. A través del mirall ['Pistoletto. Il Salotto'. Blueproject foundation, fins 27 de març 2016] L'art palpita en un estat de fràgil equilibri. És una triple entesa erotica, mística i política, com advertia Oldenburg, a la qual l'artista italià Michelangelo Pistoletto (Biella, Piemont, 1933) ha sabut donar sortida a través de la seva obra. Fundador de l'art povera, i una de les figures vives de referència de l'art europeu, en el curs dels anys seixanta trobà en la forma del mirall un suport formal de reflexió sobre l'home, l'espiritualitat, la ciència i la cultura; un símbol del qual més endavant se servirà com a vehicle inspirador d'un complex sistema d'acció creativa, educativa i social que defineix amb el nom de Tercer Paradís (Terzo Paradiso). Un estat d'esperit que des del 2002 està posant en pràctica tant a la seva ciutat d'origen (Biella, citta dell'arte), com en les accions artístiques que du a terme en diferents ciutats del món. Avui, gràcies a la mediació de la Blueproject Foundation de Barcelona, podem descobrir el projecte del Terzo Paradiso de Pistoletto a Barcelona, al costat d'una antologia d'obres de l'artista italià des dels anys seixanta fins als nostres dies. Pistoletto va concebre la metàfora del mirall l'any 1962, com a resultat d'un procés natural de reflexió sobre el fenomen artístic. La societat, en el vértex de l'època del 68, demanava a crits un gir cultural de transformació del món real,i la pintura, a ulls de l'artista, no aconseguia satisfer aquell anhel, aïllada, com considerava, a la caça íntima de dimensions abstractes i transcendents. El nou món no demanava esperit, sinó realitat; no demanava jo, sinó col·lectivitat; no demanava ascetisme, sinó compromís. Amb la revelació del mirall, Pistoletto donà solució al conflicte: el mirall reflecteix espontàniament la realitat fenomenològica més immediata, alhora que en fa partícip l'espectador, erigint-se com el primer suport d'art relacional de la història de l'art contemporani. En l'art de Pistoletto la metàfora relacional del mirall deixa pas a una necessitat de disseminació de l'art, i la creativitat, a la realitat palpable i social. A través del projecte El terzo paradiso, que inicià en el marc de la Biennal de Venècia del 2004, convida les persones comunes a construir relacionalment i en la quotidianitat física símbols ideats per l'artista. Per a l'exposició de Barcelona, l'artista convocà un grup d'associacions musicals i educatives del barri de la Rivera a construir el símbol del Terzo Paradiso al parc de la Ciutadella: la forma de vuit de l'infinit amb un gran cercle central al mig de la figura. El símbol representa l'harmonització dels dos paradisos ideats per l'home al llarg de la història, els quals l'art està cridat a conciliar: d'una banda, el paradís natural –pastoral, espontani, fraternal– i, de l'altra, l'artificial –el construït per la tecnologia, la ciència i la cultura–. Amb aquesta proposta artística Pistoletto vol donar una sortida alhora formal, simbòlica i política a un dels anhels principals de la modernitat: com apropar l'art a la vida, sense que l'art es perdi pel camí.


text: transport públic: RICARDO PARABERE. "MATARÓ". diumenge, de novembre 15, 2020 Ricardo Parabere és un artista argentí afincat de fa ja uns anys a les nostres contrades i que l'afeccionat el va descobrir en una Sant Lluc de començaments de dècada a on va ser considerat com un dels artistes joves revelació, el que li va donar la oportunitat d'exposar a la sala de la Caixa Laietana que per un llavors existia al pis de la Pça Sta Anna , en aquella exposició que durant unes poques temporades oferia la Sant Lluc per esperonar els joves artistes. Allà va compartir espai amb els altres artistes revelació (Núria Calsapeu i Marc Sala), en una mostra que remarcava la seva immaduresa. Desaparegut artísticament de fa temps, es retroba amb la vida expositiva amb aquesta "Mataró" a la sala del Casal Aliança, una exposició molt desigual, en la que al costat de treballs prou interessants en cohabiten d'altres certament fluixos que semblen d'un mediocre afeccionat. L'exposició es composa de diverses visions de la ciutat , ja sigui en un plantejament estàtic, com en moviment, realitzades mitjançant l'ús de fotografies com a models, a les que copia pictòricament amb tota identitat, jugant amb un cert aire vintage mercès l'ús de grisos, blancs i sèpies per a la creació de l'ambient. Una tècnica, aquesta, que li dona bon resultat en la recreació. La llàstima però és que el seu afany de realisme converteix en enormement denses les seves obres , del modus que mancades de "respiració" queden enfarfegades i les converetixen en treballs de difícil digestió. Que clar que Parabere té vímets per a un bon fer però que segueix cercant encara el seu camí i el seu idioma plàstic. En la visita cal fixar la mirada en les obres més lliures, com en el garbuix d'una pinya castellera,- sens dubte la millor peça de l'exposició-, i oblidar-se d'aquests Sant Jordi, Robafaves , balls de gegants i altres, inertes en la comunicació i fredes en la valoració creativa.


text: Particulars | Regalavideos Ets aquí: Inici / Particulars Un regal original i personalitzat. Tu i els teus amics sereu els protagonistes. Una activitat molt divertida. La cançó preferida interpretada per vosaltres en un videoclip espectacular. Tenim tot el necessari per poder gaudir d'aquesta experiència màgica. Explica'ns la teva idea, la farem realitat. Tenim 1.000 regals en forma de vídeo personalitzat. Tria el que més t'agradi.


text: senyals que un gos pot mossegar Els gossos poden arribar a ser agressius per qualsevol raó: por, domini, vigilant les possessions. No importa el motiu de l'agressió del gos, el llenguatge corporal d'un gos pot fer-li saber si està a punt de mossegar. Saber què buscar pot ajudar a prevenir les picades de gossos. Grunyir i arrabassar El gronxament i la picadura són probablement els signes més evidents que un gos està a punt de mossegar. Els gossos grinyolen o s'enreden per avisar-los que són infeliços o incòmodes. Si un gos grinyola o t'enganxa quan t'acostes, és hora de donar-los un espai. També pot ser útil un gruixut i el desconcert. El vostre gos us està comunicant alguna cosa. Fixeu-vos en les vegades que el vostre gos grinyola o agita. Es produeix quan us acosteu a ells quan mengen, quan s'acosten els desconeguts o quan els toqueu mentre dormen? Saber el que desperta el grunyit i la captació et permet gestionar el problema i treballar per canviar el comportament. Aquest és un dels signes que molta gent troba sorprenent. Els entrenadors de gossos escolten sovint que els propietaris de gossos comenten que el seu gos es feia anar la cua fins al moment que va mossegar algú. Però fixeu-vos en la forma en què el vostre gos enganxa la cua. Un gos feliç pot picar la cua i implicar-se a tot el cos. Un gos que està a punt de mossegar sol ser bastant rígid, i la seva cua serà punxeguda i es desplaçarà més ràpidament cap endavant. Això pot ser un signe d'una picada de gos imminent. Quan els gossos tenen por o s'estimulen massa, és possible que veieu els cabells de l'esquena que s'alcen. En alguns gossos, només s'aixeca el pèl de la part posterior del coll entre les espatlles. Altres gossos el tenen al coll i també a prop de les cues. Tot i això, altres gossos poden tenir una cresta de pèl que s'alça tota la longitud de l'esquena. Si observeu que un gos ha aixecat els seus pirates, és un senyal que necessita que feu la vostra reserva. Sovint, quan un gos està a punt d'agressionar-se, el seu llenguatge corporal és un regal mort, sense cap intenció. Un gos còmode i feliç sol tenir un cos relaxat amb les orelles baixes i una cua alegre i alegre. Un gos agressiu és just al contrari. Tot el seu cos pot estar rígid i les orelles i la cua són elevades. Si us acosteu a petar un gos i tot el cos es congela en lloc de lluitar per acostar-se, no és feliç que us toqui. És el moment d'allunyar-los per fer-los més còmodes. Llepar llavis, badallar i girar Si observeu que un gos es llepa els llavis (quan no hi ha menjar), badalla repetidament o gira el cap per evitar la trobada amb la mirada, estan intentant dir-vos alguna cosa. Els gossos participen d'aquests comportaments per fer-los saber que no se senten incòmodes amb alguna cosa que els envolta. Per exemple, un gos que mai ha estat al voltant dels nens pot llepar-se els llavis o badar quan un nen arriba a petar-los. No vol dir necessàriament que estiguin a punt de mossegar, però és un avís que no són còmodes. Un gos incòmode, amb por o estrès té més probabilitats de mossegar. La seva millor aposta quan un gos utilitza un d'aquests gestos d'apassament és intentar alleujar el seu malestar. El malbaratament i el tirisme de cua són signes més clars que no pas llepar els llavis o badar que es tracta d'un gos temible. Si bé els gossos temibles no sempre mosseguen, la por augmenta la probabilitat. Si trobeu un gos que es troba allunyat de vosaltres, amb la cua enganxada entre les cames, retrocediu. Deixa que s'acostin a tu en el seu propi temps i tindran menys probabilitat de mossegar-se per defensar-se. Veient els blancs dels ulls Molts entrenadors de gossos es refereixen a això com a ull de balena. Veureu els blancs dels ulls d'un gos (sclera) quan mouen el cap lleugerament però no mouen els ulls. Una mitja lluna de blanc apareixerà al voltant dels ulls del gos. Els seus ulls també poden eixamplar-se per exposar més l'esclera. L'ull de balena és un signe d'ansietat en els gossos. És una expressió amb la qual coneixen molts treballadors del refugi d'animals. Un cop més, això no vol dir necessàriament que un gos estigui a punt de mossegar. Vol dir que un gos se sent ansiós i que els gossos ansiosos tenen més probabilitats de mossegar. Si veieu un gos que mostra els blancs dels ulls, és una bona idea donar-los una mica d'espai fins que se sentin més relaxats.


text: La Nota #18 - Happy - Flaixbac La Nota #19 - Happy - Josep Moragas · 00.05.00 " "Cap de setmana atípic marcat per la COVID-19", em fa gràcia quan escolto aquesta original frase a la ràdio o a la televisió. Oh, sopresa! Un altre cap de setmana atípic amb COVID-19, no m'ho esperava per res. Però se segueix dient i se seguirà dient amb diferents variacions que, cada cop més, van agafant gust a març. A partir de dilluns les reunions socials es redueixen de 10 a 6, al mateix temps que s'amplia l'aforament a teatres i concerts fins al 70%, és a dir, una abraçada i immediatament després una bona hòstia amb la mà oberta. I així seguirem unes quantes setmanes més amb reunions petites i atípiques, amb concerts atípics, amb una temperatura atípica per un 25 de setembre, en un any atípic per un cap de setmana atípic, un més. Per sort, la música segueix i segueix rodant i només ens queda ser feliços amb ella, sigui amb reunions reduïdes, amb concerts atípics, amb temperatures atípics i amb un cap de setmana atípic. I per ser feliços la cançó que només d'escoltar-la, ens fa feliços. Pharrell Williams, amb "Happy" és tota vostra."


text: Terra Aspra Espantaocells | Birrapedia https://birrapedia.com/cervezas/terra-aspra-espantaocells Weizen-Weissbier 5 o 25 IBU Cervesa de color palla clara i d'escuma blanca. Cos mitjà i carbonatació mitjana alta. Cervesa de blat amb mel i tocs a plàtan i a clau característic d'aquest estil barrejat amb un grapat d'herbes del meu hort que dóna un aire més mediterrani. Aquest espantaocells amb aire amigable vol ser un lloc de repòs per tots aquests ocells que l'envolten. Ver menos


text: Sant Petersburg i Petrodvorets | Loop : la volta al món per parts ← Moscu has the money, Saint Petersburg the intelligence Un final de viatge rodó → Camí a l'Ermitage vam veure, per fora, ja que estava tancada, l'Església del Salvador sobre la Sangre Derramada (moltes catedrals de per aquí tenen uns noms que fan por) que és una esglesia similar a San Basili de Moscou, amb les cupules de colorins. L'endemà van passejar de bon matí pel carrer Nevsky, fent una paradeta a la casa Singer (la de les maquines de cosir) ara reconvertida en llibreria, on vam fer una sopa o una xocolata, depenent dels gustos. Abans de pujar les 262 escales de Sant Isaac vam decidir menjar alguna cosa i vam descobrir un restaurant mig amagat amb molt d'encant, el Restaurant Teplo, fantàstic! A la Catedral de Sant Isaac hi ha unes vistes espectaculars de la ciutat. Despres vam passejar: Almirantazgo, passant per les columnes rostralest i la fortalesa de Pere i Pau, una caminada de campionat!! Avui hem estat tot el matí al Palau Peterhof, al poble de Petrodvoretsm a 30 km de Sant Peterburg, el "Versalles de Rússia", amb uns jardins espectaculars!! ja vivien bé aquests zars i zarines ... l'anada l'hem feta amb vaixell, així hem arribat per la porta gran, com els zars, pero la tornada com el poble, en marshrutky, una espècie de minibus que et deixa a l'entrada del metro, i que és molt més econòmic que el ferry, i ja hem aprofitar per comparar el metro de Sant Peterburg amb el de Moscú, no hi ha color!


text: El 4 de juny es presenta l'Observatori Social del Berguedà - Consell Comarcal del Berguedà El 4 de juny es... El dimecres 4 de juny al Pavelló de Suècia a partir de les 11 h el Consell Comarcal, en el marc del Berguedà en xarxa, organitza una jornada que sota el nom "Del coneixement a l'acció: Intervenció social al Berguedà" presenta diferents experiències en el camp de la intervenció social a la nostra comarca. Durant aquesta jornada, es realitzarà la presentació de l'Observatori Social el Berguedà, una eina que s'emmarca en el Pla d'Inclusió Social del Berguedà, i que permet recollir i generar informació sobre pobresa, vulnerabilitat i inclusió social per planificar i avaluar de forma mes acurada les actuacions que se'n deriven. Aquesta eina serà presentada per les tècniques de l'Oficina d'Inclusió Social del Consell Comarcal, Roser Prat i Rosa Genovès. A continuació s'exposaran un seguit d'experiències del nostre territori en una Taula de bones pràctiques en relació a la inclusió social i el treball en xarxa amb la participació de diferents agents del nostre territori. La conferència final anirà a càrrec de Jordi Grané, filòsof i amb una àmplia experiència en l'àmbit social des d'una gran administració local, com es l'Ajuntament de Barcelona, i ens situarà la temàtica de la seva intervenció en l'apoderament dels professionals per afrontar les dificultats de la pràctica diària i sortir-ne reforçat. Aquestes jornades estan organitzades en el marc del Berguedà en xara: benestar, infància i famílies, un projecte impulsat pel Consell Comarcal el Berguedà i que té per objectiu prioritari la millora de l'atenció i la lluita contra l'exclusió social mitjançant el treball en xarxa entre els diferents professionals i serveis de la nostra comarca. Aquest mateix dia, també tindrà lloc la reunió anual del Consell Rector del Berguedà en xarxa, aquest es un acte a porta tancada, on participen els responsables polítics de les àrees i departaments relacionats en l'atenció a les persones de la Generalitat de Catalunya i de la Diputació de Barcelona i que hi donen suport. Durant la reunió del Consell Rector es dona compte de l'activitat del projecte, de les seves Taules de Treball i comissions, i s'aprova el pla d'acció per a la propera anualitat. Si voleu més informació sobre la jornada Per inscripcions http://ves.cat/leHP Categories: Educació, Igualtat, Inclusió, Joventut, Salut, Serveis Socials 03/06/2014 AnteriorPrevious post:Jornada formativa sobre la gestió dels animals de companyia en el món localSegüentNext post:Autocars de Patum 2014


text: La pena de mort al cicle 'Els dilluns dels Drets Humans', 5 febrer 22.01.2018 | Organitza Cáritas Diocesana de Barcelona, Justícia i Pau , Mans Unides, Cristianisme i Justícia i Grup de Juristes Roda Ventura Dilluns 5 de febrer a les 19h tindrà lloc tindrà lloc una altra sessió del cicle 'Els dilluns dels drets humans', aquesta vegada centrada en 'La pena de mort avui. Execucions dins i fora de la llei'. Aquesta encara és legal a molts països i s'executen milers de persones cada any. Alhora, molts governs, incloent-ne de democràtics, recorren sovint a pràctiques d'eliminació física extrajudicial d'opositors o persones considerades amenaces a la seguretat, mitjançant accions militars o dels seus serveis d'intel·ligència. Quina és la realitat i evolució de la pena de mort en el món i dels homicidis extrajudicials? Per què entre els joves s'ha afeblit la posició contrària a la pena de mort? Com cal transmetre els valors per afavorir una societat compromesa amb la seva erradicació?


text: Sortides de Primavera a Educació infantil Al llarg d ́aquest mes de maig hem organitzat les sortides de Primavera, per conèixer millor el nostre país, les seves gents i els seus costums: Els infants de P2 i P3 visitaran una granja a Can Plana (Vallgorguina), coneixeran diferents animals, observaran les seves característiques, aprendran com s ́alimenten i quin és el seu entorn natural. Els infants de P4 descobriran com són, com viuen i de què s ́alimenten les papallones a Can Miravitges (Badalona). Per últim, els infants de P5 s ́iniciaran en el món de l ́astronomia, descobriran algunes de les espècies més representatives de l ́Amazones, etc, al Museu de la ciència: Cosmocaixa (Barcelona). Arriba el bon temps i, per aprofitar-lo, la nostra escola ha decidit realitzar activitats a l'exterior amb els nostres alumnes. És estrany trobar un infant a qui no li agradin les excursions. De fet, aquell dia ningú fa tard, tothom arriba a l'escola amb la cara il·luminada i plena d'il·lusió. Per què? Perquè anem d'excursió!


text: estranger premis emprenedoria Badalona formació cultura Voluntariat a l'estranger treball feina habitatge ofertes de treball lloguer cursos ofertes de treball a l'estranger recerca beques estiu tallers mobilitat europea cooperació Treballar a l'estranger ajuts solidaritat pràctiques Idiomes Santa Coloma de Gramenet art concurs trobar feina pràctiques a l'estranger estudiants universitat formació ocupacional participar Estudiar a l'estranger educació europa casal L'Hospitalet de Llobregat voluntariat Estades Solidàries del JIS a Managua aquest agost El JIS "Joves per la Igualtat i la Solidaritat" realitzarà aquest estiu les seves Estades Solidàries 2004 al barri de San Judas de Managua (Nicaragua). Durant el mes d'agost, tothom que s'hi vulgui incorporar tindrà l'oportunitat d'ajudar als... La Borsa Jove d'Habitatge de Santa Coloma ja està en funcionament Santa Coloma de Gramenet disposa ja de la seva Borsa Jove d'Habitatge impulsada des del Consell Comarcal del Barcelonès i l'Ajuntament del municipi. Aquesta borsa s'inclou dins la Xarxa de Borses Joves d'Habitatge del Barcelonès, que té previst la... cursos, lloguer, tallers Tallers d'artesania per a nens i nenes al Poble Espanyol El Poble Espanyol inaugura els tallers extraescolars a les tardes, el que és l'avantsala del futur Casal d'Estiu. Aquests tallers tenen un contingut eminentment lúdic-cultural i neixen com un espai de joc i aprenentatge per als més petits sobre el... casal, tallers, treball El Festival Mundial de la Joventut amplia el termini de participació El Festival Mundial de la Joventut ha ampliat el termini de presentació de propostes per a les activitats que acollirà entre el 8 i el 14 d'agost de 2004, per la gran acollida que està tenint l'esdeveniment. De moment, ja s'han recollit idees de 50... Nous tallers al Mas Fonollar El Mas Fonollar de Santa Coloma convoca dos tallers pel començament del nou any 2004: El primer serà un taller trimestral de tai-txi que es realitzarà els dimarts i els dijous, de 20 a 21 hores. Les inscripcions es realitzaran del 7 al 9 de gener i... Taller de Teatre Social de l'entitat Artixoc L'Associació Artixoc, una entitat cultural que organitza tallers de teatre, intercanvis culturals, seminaris artístics, trobades europees de teatre, animació de carrer, etc, organitza un taller de Teatre Social. Basades en les tècniques del... cultura, tallers, treball Alumnes de L'Hospitalet presenten els seus treballs solidaris a la Fira d'Hivern Uns tres mil alumnes de 34 centres d'ensenyament de L'Hospitalet van participar ahir en la 20ena Fira d'Hivern de les escoles del municipi. Els estudiants van exposar els treballs que han realitzat al llarg del curs sobre la pau, la diversitat... Xerrada de l'OSJ a Badalona sobre intercanvis juvenils L'Oficina de Serveis a la Joventut del Consell Comarcal del Barcelonès oferirà el proper 17 de desembre un taller sota el títol "Com muntar un intercanvi juvenil?". Amb aquest taller es pretén ensenyar als joves tots els passos que cal seguir per... Cicle jove "Empremta Urbana" al Centre Cívic Besòs El Centre Cívic Besòs ha organitzat tota una sèrie d'activitats per aquest proper mes de desembre. Dins d'aquests actes es destaca el cicle jove "Empremta Urbana", en torn a l'art del hip-hop i el graffitti, adreçat a joves d'entre 15 i 19 anys.... Cursos de la Fundació Catalana del Voluntariat Social La Federació Catalana del Voluntariat Social organitza dos cursos per aquests propers dies. El primer és sobre emocions i valors i pretén plantejar si l'estat emocional bloqueja a vegades la manifestació dels valors i capacitats. El segon dels...


text: El IV European BIM Summit se celebrarà del 7 al 9 de març a l'Auditori AXA amb la robòtica com a tema principal | IP Comunicación. Imagen y prensa Inicio/Revista de prensa/El IV European BIM Summit se celebrarà del 7 al 9 de març a l'Auditori AXA amb la robòtica com a tema principal European BIM Summit és un congrés internacional de caràcter anual sobre Building Information Modelling (BIM), amb l'objectiu de divulgar coneixements a l'entorn de l'ús d'aquesta tecnologia, així com la posada en comú de metodologies BIM i l'estandardització internacional. Amb el repte de continuar sent el punt de trobada de referència en BIM més avançat d'Europa, aquesta edició reunirà professionals de dotze països, entre els quals destaca la incorporació de Patrick MacLeamy, una de les personalitats mundials del BIM i autor de la corba que porta el seu nom i utilitzada com a referent de l'aplicació als projectes de construcció. Les principals novetats de l'edició d'enguany, de la qual Roca n'és el principal patrocinador per tercer any consecutiu, seran l'anàlisi de les estratègies en la construcció a països de parla alemanya i els últims avenços i l'impacte de la robòtica i la digitalització en la gestió de la informació. El primer dia del congrés tindrà un caire marcadament obert i públic i la seva finalitat serà generar oportunitats comercials i tècniques a l'entorn de la digitalització de la construcció. Inclourà un acte dirigit als professionals de la construcció, estudiants de formació professional i universitaris. El segon dia se centrarà en les aplicacions que es duen a terme avui arreu d'Europa. Es presentaran els darrers avenços i els impactes d'aquest nou mètode de treball basat en la gestió de la informació i de les dades generades en el decurs del cicle de vida d'una edificació, des del projecte fins el seu manteniment posterior. El tercer dia es dedicarà a presentar ponències d'experts destacats i pioners del BIM que exploraran el futur de la metodologia. A més es presentaran iniciatives internacionals que han esdevingut fenòmens econòmics pels serveis i productes que el BIM ha generat en el sector de la edificació. També es tractarà sobre l'evolució de la robòtica que s'està aplicant a partir de les dades digitals que aporten els projectes. L'European BIM Summit ha obert una nova pàgina web http://europeanbimsummit.com, des de la qual es pot formalitzar la inscripció a l'esdeveniment, al qual es preveu l'assistència d'uns 600 professionals.


text: Nules inicia una campanya de suport al comerç i serveis municipals | Castelló Extra Nules inicia una campanya de suport al comerç i serveis municipals L'escenari han estat els carrers i algunes de les botigues del municipi amb les quals es vol representar la variada oferta comercial. Han sigut tres nits de rodatge on els protagonistes són els fills dels comerciants, amistats i alguna influencer que anima a visitar la població per la comoditat, seguretat i proximitat que ofereix el seu comerç local, "en aquest breu vídeo de menys de minut i mig no estan tots però sí la seva energia. Els comerços i serveis de Nules presenten en aquest espot el seu millor aparador en una campanya nadalenca on el més important són les il·lusions dels petits d'emprenedors i emprenedores que s'esforcen dia a dia per aixecar la persiana", comenta la regidora de Comerç, Susana Tusón.


text: Vandellòs reclama un centre de protonteràpia a l'antiga central nuclear - Mancomunitat d'Iniciatives pel Desenvolupament Integral del Territori de Vandellòs i l'Hospitalet de l'Infant, Tivissa i Pratdip L'Ajuntament i la Mancomunitat d'Iniciatives pel Desenvolupament Integral del Territori (MIDIT) demanen a l'Estat que lideri el projecte; i a la Generalitat de Catalunya, que hi doni suport L'Ajuntament de Vandellòs i l'Hospitalet de l'Infant i la Mancomunitat d'Iniciatives pel Desenvolupament Integral del Territori de Vandellòs i l'Hospitalet de l'Infant, Tivissa i Pratdip (MIDIT) promouen un projecte de centre de protonteràpia ubicat a la central nuclear de Vandellòs I. La idea d'aquest projecte, que han presentat aquest dilluns 15 de novembre a autoritats de la demarcació i periodistes, va sorgir arran del projecte de fi de grau de l'arquitecte Carlos Gonzalvo, membre del grup d'Investigació CAIT de l'Escola Superior d'Arquitectura de la Universitat Rovira i Virgili (URV), en què proposa aprofitar el calaix del vell reactor per instal·lar-hi aquest centre de tractament contra el càncer. Aquest treball acadèmic es va donar a conèixer a la Jornada tècnica de la MIDIT de 2016, titulada «Espais industrials, espais de futur», en què també es va posar sobre la taula l'experiència de Lubmin (Alemanya), on s'han reaprofitat els espais nuclears. A partir d'aleshores, l'Ajuntament i la MIDIT van iniciar un periple per trobar aliats en aquest projecte. Durant tots aquests anys, s'han reunit amb els Ministeris de Sanitat i Indústria del govern espanyol, els departaments d'Economia, Salut, Treball i Universitats de la Generalitat de Catalunya; Enresa, el Centro de Investigaciones Energéticas, Medioambientales y Tecnológicas (CIEMAT), el Consejo de Seguridad Nuclear (CSN), l'Associació Nuclear Ascó-Vandellòs II, A.I.E (ANAV), la delegació del govern espanyol a Catalunya, la subdelegació del govern espanyol a Tarragona, la delegació territorial del govern català, l'Institut Oncològic de Catalunya (ICO), l'Hospital Sant Joan de Reus, l'Instituto de Salud Carlos III i alguns grups polítics del Congrés de Diputats i del Parlament de Catalunya, A totes aquestes institucions, empreses i entitats, els han explicat la seva voluntat de crear un centre públic d'investigació i tractament del càncer, amb tecnologia avançada, a la central nuclear Vandellòs I, que està en els últims anys del seu període de latència de Nivell 2 de desmantellament (l'any 2028 és previst que acabi aquest període i que l'empresa pública estatal Enresa, responsable del desmantellament de les centrals nuclears, comenci el compte enrere per enderrocar la caixa de contenció i retornar l'espai al seu aspecte original). Les característiques de la seva edificació (blindatges, volums) la fan particularment adequada per a la seva possible reutilització parcial en un centre de protonteràpia. Aquesta reutilització suposaria un estalvi en cost estimat mínim de 34,4 milions d'euros en el desmantellament definitiu, i, alhora, implicaria un estalvi en els costos d'inversió de 9,7 milions d'euros per a un futur centre, segons ha explicat Eduard Jiménez, autor de l'estudi socioeconòmic del projecte que va encarregar la MIDIT a la consultoria especialitzada en polítiques públiques ICPP S.L. «Seria un projecte pioner, transformador, d'àmbit suprautonòmic, que representaria una oportunitat real per al desenvolupament econòmic del municipi de Vandellòs i l'Hospitalet de l'Infant i el territori en general», segons ha dit l'alcalde i president de la MIDIT, Alfons Garcia. En aquest sentit, cal tenir en compte que, segons es calcula, el projecte permetria el tractament a mig termini de més de 1.500 pacients anuals i donar servei de proximitat a les comunitats autònomes de Catalunya, Aragó, Comunitat Valenciana i Balears, per l'excel·lent ubicació del Centre, a menys de 2 h de les principals aglomeracions. El projecte preveu 4 sales de tractament, amb un ciclotró, 3 gantries (màquines) i una sala de feix fix, i serveis complementaris de diagnòstic i medicina nuclear. El disseny del centre i la seva dimensió el farien particularment adequats per a desenvolupar activitats de recerca i de formació en el camp de la medicina nuclear i la radioteràpia. Actualment, hi ha un centenar de Centres de Protonteràpia al món i se n'estan construint una trentena més. L'oferta de serveis de protonteràpia presenta un dèficit important a la conca mediterrània i particularment a Espanya (on només hi ha un centre privat, a Madrid), el que obliga al trasllat de pacients a l'estranger o a l'ús de tractaments menys avantatjosos per a la remissió o la seva qualitat de vida posterior. La protonteràpia s'estén ràpidament a tot el món com una tècnica més eficaç, eficient i segura per al tractament de determinats tumors pediàtrics i com una tècnica amb avantatges bé d'eficàcia, bé d'efectivitat o de seguretat per a molts altres. A mig termini s'estima en 17.000 els pacients susceptibles de ser tractats a l'Estat amb aquesta indicació. Per tots els beneficis que comportaria la creació d'un centre de protonteràpia a la central nuclear Vandellòs I, l'Ajuntament i la MIDIT, demanen a les administracions públiques superiors que s'impliquin en el projecte i se'l facin seu. «Nosaltres hem fet tot el que estava a les nostres mans per impulsar aquest projecte. Reclamem al Ministeri per a la Transició Ecològica i el Repte Demogràfic que l'autoritzi i el lideri; i a la Generalitat de Catalunya, que en doni suport i el gestioni. És una qüestió de decidir si volem aprofitar amb usos innovadors aquesta instal·lació nuclear», ha afirmat l'alcalde i president de la MIDIT, Alfons Garcia. I és que, tal com han argumentat, «la dimensió i impacte del projecte fa necessària la participació directa d'autoritats i empreses relacionades amb el valor de la mateixa, una col·laboració público -privada que tingui com a objectiu oferir un servei públic de salut, ara inexistent; i un model per a la fi de cicle de les centrals nuclears». Dades de l'estudi socioeconòmic Segons es desprèn de l'estudi econòmic, la inversió neta prevista, de més de 120 M €, permetria la generació de prop de 107 M € de Valor Afegit Brut (VAB) i més de 1.100 llocs de treball. El funcionament ordinari previst, de prop de 17 M € de despesa anual, generaria amb els seus impactes indirectes i complementaris prop de 19 M € de VAB anuals i més 200 llocs de treball. L'anàlisi econòmica-financera del projecte contrasta la viabilitat i sostenibilitat econòmics financera del mateix, amb una taxa interna de retorn (TIR) del 9,6% i un Valor Actual Net (VAN) del seu desenvolupament de 66,4 milions d'euros. El projecte, a més, presenta en l'anàlisi cost-benefici resultats favorables en TIR, VAN i Ràtio benefici/cost si el comparem amb les alternatives de continuar com fins ara derivant a l'estranger els casos o d'instal·lar una sala de tractament al municipi de Barcelona. L'impacte territorial estricte, en el municipi i l'entorn immediat del projecte, seria molt notable, perquè representaria un increment del 4,4% del VAB i del 4,6% dels llocs de treball localitzats. A més, de manera més intangible però no menys important, obriria l'expectativa de desenvolupament de l'activitat del municipi en el sector dels serveis avançats i d'alta qualificació, per l'efecte arrossegament que podria tenir el Centre.


text: Retail Manager ha sigut dissenyat per ajudar als minoristes en dominis com l'optimització de les compres, el coneixement del seu negoci, la maximització de les vendes i la fidelització amb els clients. Presenta de forma fàcil i intuitiva indicadors rellevants, mapas interactius, 'dashboards', KPIs, etc, perquè transforma les dades del teu negoci en informació rellevant. Definició de producte i negoci L'organització del Retail té que ser mostrada en la seva forma específica - tenda mono-marca, tenda multi-marca, tenda lliure d'impostos, outlets, corners, franquicies, etc. - amb freqüència existeixen diferents realitats en una mateixa organització. Matriu de talles i colors Matriu de talles i colors amb diferents taules de talles i taules de colors (eventualment utilitzades per als proveïdors) Taules d'equivalencies de talles Taules d'equivalencies de talles(per casos entre S/M/L y taules 36/38/40) Característiques de distribució Diferent codi intern i extern Incloent un o més codis de barres per article, codi proveïdor, etc. Gestió per país Transferència entre tenda i facturació Dades específiques d'article Familia, sub-familia, proveïdor, marca, linia, ús, color temàtic, unitats i mètodes de packaging - caixes, composició, instruccions de rentat, col·lecció, item permanent, etc, tipus d'IVA, productes combinats, amb característiques especials (venda únicament junts o separats, oferta disponible només en conjunt, etc.) Productes combinats o especials Articles reservats, venuts o prioritaris Diferents campanyes i estratègies de venda Diferents criteris de distribució Gestió de preus i companyes Les tendes tenen que estar organitzades per anagrames/marques, país i regió i tenen que tenir informació sobre el supervisor, manager, horaris, tipus de tenda (centre comercial, carrer, magatzems, etc) Preus diferents a clients En funció del país, contracte de franquícia, grup de tendes, etc. Actualització de preus per tendes Gestió de promocions i campanyes Gestió de promocions i campanyes per familia de producte, grup de tendes, estrategia de marqueting Cross selling o venda creuada Programes de fidelització i afiliats La gestió de compres segueix la seqüencia de comanda d'abaix a d'alt, des de la comanda de la tenda a la quantitat de fabricació econòmica. La confirmació tanca el primer procés de compra (durant la planificació, amb diversos mesos d'antelació).


text: Tag - groc - Page 1 - malarrassa - El periòdic independent i de distribució gratuïta de Terrassa You are here: Home / groc Nou 'Txupinasso' de Festa Major, amb les veïnies del carrer Pare Llaurador, balcons engalanats de groc El 'txupinasso' de 2017 Aquest carrer de Ca n'Aurell celebra divendres, a partir de les 21 hores, una petita vetllada de germanor Tal com ja van fer l'any 2017, les veïnes i veins del carrer


text: Especials 18/11/2019 CaixaBank inverteix en biometria i innovació per garantir la seguretat financera de les persones La privacitat i la seguretat, tant la individual com la de l'entorn, són dos béns que tota persona desitja preservar. També, i especialment, quan impliquen dades íntimes o confidencials, o accions que són quotidianes. En aquest sentit, reconèixer allò que sentim, allò que fem, allò que analitzem, és primordial. Tant, que forma part dels primers aprenentatges. Per exemple, un bebè necessita tot just entre 30 i 60 dies per aprendre a identificar perfectament els seus pares. El reconeixement de l'olor, la veu i la cara és la primera habilitat que desenvolupem quan arribem a aquest món, i durant la vida la fem servir de manera natural, inconscient gairebé. Avui, les màquines estan aprenent a fer exactament el mateix. És el que anomenem biometria. Segons els experts, la tecnologia més segura i còmoda que existeix. Per això CaixaBank inverteix en biometria i innovació, per garantir la seguretat financera de les persones. L'escàner de retina, les empremtes dactilars i el reconeixement facial apareixen com les solucions de futur El diccionari ens explica que la biometria és l'estudi dels paràmetres, ja siguin físics o de comportament, per identificar de manera inequívoca una persona. Traslladat a la tecnologia i als serveis, això vol dir escàners de retina, empremtes dactilars o reconeixement facial per accedir al mòbil i les seves aplicacions o per activar i entrar al cotxe, a casa o a l'oficina, per exemple. O per poder utilitzar serveis com el transport públic o altres de mobilitat. O per retirar diners o fer operacions en un caixer automàtic. Perquè l'iris dels ulls, les empremtes dels nostres dits i els trets de la cara, però també l'olor del nostre cos, les venes del palmell de les mans o fins i tot els batecs del cor ens fan únics i, per tant, identificables. Cal pensar que es preveu que la biometria creixi un 2.500% en els pròxims anys. Ens estem acostant, doncs, a aquell moment en què oblidar-se o perdre les claus (d'on sigui) ja no serà una complicació de proporcions considerables. I qui diu les claus diu el pin de la targeta bancària o la contrasenya de l'ordinador o de tantes aplicacions que ens en demanen. Múltiples accions, en definitiva, de la nostra vida quotidiana.


text: tecnopop | Això és més vell que l'anar a peu Tag Archives: tecnopop I love synthpop (IV): New Order Posted on Agost 2, 2008 | 3 comentaris Continuo donant la tabarra amb temes musicals.... New Order són un dels millors exemples de com el pop electrònic és el gènere ideal per combinar seriositat i rigor amb petardeo i frivolitat, classicisme i formalisme amb hedonisme i ball, reflexió i diversió. Té molt mèrit sorgir de les cendres d'un grup mític (Joy Division, pujats a l'altar del postpunk i de la música sinistra per obra i miracle del màrtir Ian Curtis, 1956-1980), fer "borrón i cuenta nueva" i aconseguir de nou l'èxit i reconeixement per mèrits propis, i més quan canvies el postpunk sinistre per la música de ball. Però les referències a un passat mític sempre són inevitables. I de fet va ser el propi Ian Curtis qui va introduir a Bernard Sumner i a Peter Hook a la música de Kraftwerk i és el propi Ian el tema de la cançó que us presento: "The perfect kiss". Un clàssic de les pistes de ball, sí, amb perdó del més mític tema de New Order, Blue Monday, i a la vegada una de les millors lletres que mai s'hagin escrit sobre el suïcidi d'un amic: "My friend, he took his final breath / Now I know the perfect kiss is the kiss of death".


text: Acte central del Mes de la Poesia (al comerç) — Ajuntament de Tremp Sou a: Inici / Agenda / Acte central del Mes de la Poesia (al comerç) Acte central del Mes de la Poesia (al comerç) Des de l'Àrea de Promoció Econòmica a través del programa Treball a les 7 comarques, amb la Biblioteca Pública Maria Barbal i amb la col·laboració de l'Ajuntament de La Pobla de Segur i el de La Torre de Capdella, duem a terme la campanya "Poemes de comerç, comerç de poemes". Centre històric de Tremp D'aquesta manera, a partir del dissabte 9 de març i fins a finals de mes es podran veure a diferents aparadors de la comarca poemes de comerç de l'autora mataronina Lola Casas il·lustrats pels alumnes de Batxillerat artístic de l'Institut de Secundària de Tremp. A més, tindran lloc diferents activitats complementàries entorn al comerç i a la poesia: 11.30h Mar de poesia, a càrrec d'Elvira Moreno, a partir de 9 anys. A la Biblioteca Pública Maria Barbal. 12.00h Acte central amb la poetessa Lola Casas, autora dels poemes que es poden veure als aparadors dels comerços participants. A la plaça de l'Església. Tremp. Lectura pública itinerant amb la participació de comerciants i altres col•laboradors. Sortida de la plaça de l'Església. 19.00h Oficis poètics. Lectura de poemes pel Dia Mundial de la Poesia. A la Biblioteca Pública Maria Barbal. A mb la col·laboració del Servei de Català del Pallars Jussà. 18 h. Poemes entre conte i conte: l'hora del conte amb en Cesc Serrat. Per a nens i nenes de 3 a 8 anys. Places limitades. A la Biblioteca Pública Maria Barbal. Inscripció prèvia. (Pendent de tancar l'horari) Grafitem una persiana amb La Mar (@potxonsalacarta). A la plaça de l'Església. La família Seix, de Ca l'Estrella ha cedit l'espai per fer aquest dibuix. A més, durant el mes de març la Biblioteca oferirà una ruta guiada pels poemes de les botigues per a grups escolars.


text: Arxius de Toni Comín - Di@ri de la Discapacitat PortadaToni Comín 1 de març de 2016 Redacció/Fonts 2 El programa de Cribatge Neonatal de Catalunya que analitza 23 patologies, va detectar durant el 2015, un total de 104 casos de malalties minoritàries en nadons -un 0,15% dels naixements- una xifra pràcticament idèntica a la de l'any anterior. Així ho va explicar el conseller de Salut, Antoni Comín en una compareixença coincidint amb el Dia Internacional de les Malalties Rares. El 80% d'aquestes malalties tenen un origen genètic i es manifesten generalment durant la infància. Poden afectar a entre [...]


text: La recuperació de la zona de l'euro continua a pas lent, però ferm | CaixaBank Research La recuperació de la zona de l'euro continua a pas lent, però ferm El sector exterior, clau en l'avanç de la zona de l'euro el 2T. La demanda externa va contribuir de manera significativa al creixement del PIB de la zona de l'euro el 2T 2016. Per contra, la demanda interna va restar al creixement (-0,1 p. p.), tot i que en bona part això es va deure a la contribució negativa de la variació d'existències (-0,2 p. p.). Els últims indicadors d'activitat apunten que es manté el ritme d'avanç el 3T. El PMI de serveis de la zona de l'euro va mantenir el mateix nivell expansiu de juny i juliol. Per la seva banda, les vendes al detall de la zona de l'euro van accelerar al juliol fins al 2,4% interanual. El BCE manté pràcticament sense canvis les previsions econòmiques i considera que l'impacte del brexit a la zona de l'euro serà molt lleu. Les previsions del BCE mantenen un escenari de recuperació gradual amb el suport de la política monetària acomodatícia tant del mateix BCE com del Banc d'Anglaterra. La institució va revisar lleugerament a l'alça la seva estimació de creixement per a 2016, fins a l'1,7%, en part, perquè el PIB del 2T es va situar per sobre del que s'esperava. Així mateix, va efectuar una lleugera revisió a la baixa en les seves previsions de creixement (fins a l'1,6%, el 2017 i 2018) i d'inflació (fins a l'1,2% el 2017).


text: 'Le petit plaisir' | Ada Castells | Lletres | La República 'Le petit plaisir' 'Le petit plaisir' 'Le petit plaisir' 'Le petit plaisir' + 'Le petit plaisir' E-mail 'Le petit plaisir' 'Le petit plaisir' 'Le petit plaisir' 'Le petit plaisir' 'Le petit plaisir' E-mail A l'estació de tren de Perpinyà, vaig topar amb un estrany aparell. Hi posava: "«Votre gare vous offre un petit plaisir à lire»" Fa un parell de setmanes, a l'estació de tren de Perpinyà, vaig topar amb un estrany aparell. Hi posava: "Votre gare vous offre un petit plaisir à lire." I tenia tres botons assenyalats amb les xifres: 1 min, 3 min i 5 min. Com això del petit plaisir à lire ja em va, vaig prémer el botó d'un minut, no fos que ens passéssim de temps, i em va escopir un paper, a l'estil dels rebuts dels datàfons, amb un text titulat Ni plus, ni moins i signat per un tal Veranda. Això mateix: ni més ni menys. Me'l vaig llegir, no sé si en un minut i, àvida de més lectures, vaig tornar a prémer l'enginy. Aquest cop, estava disposada a llegir durant tres minuts i la maquineta, diligent, em va escopir un text més llarg: Dans les yeux d'une danseuse, d'una tal Meli (Mr Google m'ha informat que rere aquests pseudònims s'amaguen autors que es presenten a un concurs d'escriptura). Posats a fer, i a l'empara d'un retard de tren, vaig atacar el botó definitiu dels cinc minuts. I allà ho tenia: Le charme irrésistible des golfs, de Mome de Meuse. Després vaig seure en un banc coronat amb una mena de làmpada que emetia una aroma molt agradable de bosc, ideada expressament per al relax dels viatgers, i vaig pensar que em trobava nord enllà on, la gent, diuen, es relaxa i llegeix. Vaig començar a tenir aquells atacs que ens sorprenen de tant en tant als del sud, quan admirem el país veí i la seva defensa de la lectura i, de passada, de la llibertat, de la fraternitat, de la igualtat... Em deuria sortir algun gen de l'avi quan anava a Perpinyà a comprar llibres prohibits. El cas és que només que hi veia meravelles, en aquest interès per difondre el petit plaisir à lire fins que, quan ja estava a punt d'entonar La marsellesa, un parell de noietes van trencar l'encanteri. Provocatives, plataformes que les feien un pam més altes, pantalons que mostraven mig cul i tatuatges ben visibles, es van acostar a la màquina amb un posat de desídia evident, com dient: "Jo, el petit plaisir, l'obtinc de mil maneres més que no pas llegint", i van fer que escopís el paper més llarg per mirar d'encabir-lo a la màquina de bitllets i colar-se al tren. La jugada no els va sortir bé i van llençar el petit plaisir prop dels meus peus. Un altre cop, la crua realitat se m'estampava a la cara. A la gent que ens dediquem a la lletra, si no vigilem, ja ens passa, això. Ens consolem pensant que per fi s'ha descobert la sopa d'all i hem trobat la manera d'augmentar l'índex de lectura. Són petits instants de glòria per no viure sempre en la misèria. Si una màquina miraculosa serveix perquè la gent llegeixi, vinga som-hi, que s'instal·li a totes les estacions de tren, a les sales d'espera dels CAP, a les recepcions de les oficines de l'atur. Omplim el país de petits plaers de lectura! I no ens adonem que, en el fons, l'aparell en qüestió no deixa de ser una bestiesa estratosfèrica perquè algun professional de la política cultural es posi una medalla. Jo vaig aprofitar els textos, d'acord, però ja duia un bon llibre a la bossa, i les noies que s'hi van acostar continuaran tan poc lectores com abans. Fer una bona política per incentivar la lectura està gairebé als antípodes d'aquests aparells. No té res a veure amb campanyes vistoses. És una feina de formigueta i les feines de formigueta no ajuden a guanyar vots. Es tracta d'una empresa tenaç, constant, pacient, que va molt més enllà dels 1, 3 i 5 minuts: comença formant bons mestres amb gust lector, passa per dotar les biblioteques d'un bon fons i continua per donar un paper rellevant a la literatura en la cultura popular... Tot són petits gestos per a un gran plaer i això només es farà si hi ha un interès real perquè la gent llegeixi, es torni crítica, estigui informada. A qui li pot interessar, això?